Komisijos reglamentas (EB) Nr. 1356/2000
2000 m. birželio 27 d.
iš dalies keičiantis Reglamentą (EB) Nr. 1474/95, atidarantį tarifines kvotas kiaušinių sektoriuje ir kiaušinių albuminui bei nustatantį jų administravimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio, taikymo [1], ypač į jo 1 straipsnį,
kadangi:
(1) Pasaulinės prekybos organizacijos rėmuose Bendrija įsipareigojo atidaryti tarifines kvotas tam tikriems produktams kiaušinių sektoriuje ir kiaušinių albuminui. Todėl nuo 2000 m. liepos 1 d. turėtų būti nustatytos išsamios šių kvotų taikymo taisyklės.
(2) Tarybos reglamentas (EB) Nr. 1474/95 [2] su paskutiniais pakeitimais, padarytais Reglamentu (EB) Nr. 1323/1999 [3], nustato tų kvotų administravimą laikotarpiu nuo 1999 m. liepos 1 d. iki 2000 m. birželio 30 d. Todėl turėtų būti nustatytas jų administravimas ir nuo 2000 m. liepos 1 d.
(3) Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo dokumentu Reglamentas (EB) Nr. 1474/95 iš dalies pakeičiamas taip:
1) 1 straipsnis pakeičiamas taip:
"1 straipsnis
Į I priedo sąrašą įtrauktos importo tarifinės kvotos atidaromos kasmet tame sąraše nurodytoms produktų grupėms ir jame nurodytomis sąlygomis."
2) I priedas pakeičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2000 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. birželio 27 d.